Diari Oficial de la Generalitat Valenciana


Sumari del DOGV 2783, del 03-07-1996 (1996/838679)

RESOLUCIÓ de 18 de març de 1996, del president de la Comissió Territorial d'Urbanisme d'Alacant, per la qual es fa públic l'acord de la Comissió Territorial d'Urbanisme de 20 de novembre de 1996, relatiu a la modificació del Pla Parcial la Glòria del municipi de Mutxamel.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2783

Data del DOGV
:   03-07-1996

Secció del DOGV
:   ALTRES DISPOSICIONS

Número del document
:   1996/838679


Data del document
:   18-03-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 18 de març de 1996, del president de la Comissió Territorial d'Urbanisme d'Alacant, per la qual es fa públic l'acord de la Comissió Territorial d'Urbanisme de 20 de novembre de 1996, relatiu a la modificació del Pla Parcial la Glòria del municipi de Mutxamel.   
La Comissió Territorial d'Urbanisme, en la sessió del dia 20 de novembre de 1995, va adoptar aquest acord:  
«Vist l'expedient de referència i segons aquests  
Antecedents de fet  
Primer. L'Ajuntament, en la sessió plenària municipal de 22 de febrer de 1994, va acordar-ne l'aprovació provisional, després de complir els tràmits d'aprovació inicial, el 30 de novembre de 1994, i d'exposició pública, amb anuncis apareguts en el Diari Oficial de la Generalitat Valenciana de 3 de gener de 1994 i en el diari Información del 20 de desembre de 1993. Hi ha hagut una al·legació.  
Segon. La Comissió Territorial d'Urbanisme, en la sessió del dia 17 de juny de 1994, a la vista de l'expedient de referència va acordar suspendre la tramitació d'aquest expedient perquè estava supeditada a l'aprovació simultània de la modificació número 7 de les normes subsidiàries que es tramita simultàniament.  
Tercer. El dia 31 d'agost de 1995, l'Ajuntament presenta un expedient de modificació puntual número 11 de les Normes Subsidiàries de Planejament, a fi de donar viabilitat a la modificació puntual número 7, la tramitació de la qual estava supeditada, segons acord de la Comissió Territorial d'Urbanisme. L'Ajuntament esmenà també les objeccions imposades per la Comissió Territorial d'Urbanisme.  
Quart. La documentació està integrada per una memòria justificativa, plànols d'informació i d'ordenació.  
Cinqué. Aquest expedient té com a finalitat l'adaptació del Pla Parcial la Glòria, sector XII, a les determinacions de la modificació número 7 de les Normes Subsidiàries, que es tramita conjuntament, amb la finalitat d'obtenir una parcel·la de 15.000 m2 d'equipament escolar, formada per 10.500 m2 de sòl urbà d'equipament escolar i 5.034 m2 de reserva escolar d'aquest pla parcial. La modificació de les Normes Subsidiàries afecta fonamentalment la delimitació del sector.  
Sisé. En concret, aquesta modificació comporta el canvi de la qualificació de 1.000 m2 d'edificació principal a viari del pla parcial, a fi d'enllaçar-lo amb el pla parcial que hi confronta, anomenat Gialma. D'altra banda es reordena la zona afectada per la modificació número 76, que afecta el sistema general d'espais lliures, reserva escolar, reserva d'interés públic i social i una xicoteta banda d'edificació principal.  
Seté. En l'expedient hi ha un informe favorable de l'Oficina del Pla de Carreteres de la Conselleria d'Obres Públiques, Urbanisme i Transports, de 8 de juny de 1994.  
Consideracions tecnicojurídiques  
Primera. La tramitació es considera correcta, d'acord amb l'article 114, per remissió del 128.1, del Text Refós de 1992, i els articles 125 i del 127 al 130 del Reglament de Planejament, per remissió del 151.1 del mateix text legal.  
Segona. La documentació es considera completa, de conformitat amb l'article 80.2 del Text Refós de 1992 i del 97 del Reglament de Planejament.  
Tercera. Aquest expedient es troba supeditat a l'aprovació definitiva de la modificació puntual número 7 de les Normes Subsidiàries de Planejament de Mutxamel que es tramita conjuntament.  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de disposicions d'aplicació pertinent, la Comissió Territorial d'Urbanisme acorda:  
Aprovar definitivament l'expedient de referència, però supeditant-ne la publicació, i, doncs, l'eficàcia, a l'aprovació definitiva de les modificacions puntuals números 11 i 7 de les Normes Subsidiàries de Planejament que es tramiten conjuntament.»  
«Vist l'anterior acord, adoptat per la Comissió Territorial d'Urbanisme d'Alacant, considerant, així mateix, que la modificació puntual número 11 de les Normes Subsidiàries de Planejament Municipal de Mutxamel va ser aprovada per acord de la Comissió Territorial d'Urbanisme d'Alacant del 20 de novembre de 1995, i també que aquesta Comissió va aprovar definitivament la modificació número 7 (apartat I) el dia 1 de desembre de 1994, i que, per resolució del conseller d'Obres Públiques, Urbanisme i Transports, del 25 de gener de 1996, es va aprovar definitivament la modificació número 7 (apartat II), es consideren complides les condicions assenyalades en l'acord d'aprovació definitiva del Pla Parcial la Glòria, resolc:  
Ordenar la publicació immediata de l'esmentat acord d'aprovació definitiva en el Diari Oficial de la Generalitat Valenciana, per a la seua entrada en vigor.  
Contra aquest acord, que no esgota la via administrativa, es podrà interposar un recurs ordinari davant el conseller d'Obres Públiques, Urbanisme i Transports, en el termini d'un mes, segons els articles del 114 al 116 de la Llei de Règim Jurídic de les Administracions Públiques i del Procediment Administratiu Comú, i el 23.1 del Reglament dels òrgans Urbanístics de la Generalitat Valenciana.»  
Alacant, 18 de març de 1996.- El president de la Comissió Territorial d'Urbanisme: Fernando Modrego Caballero.